"Constat ca discutia mea telefonica cu domnul Liviu Dragnea a produs ceva tulburare. Pentru ca vad tot felul de interpretari, simt nevoia sa limpezesc doua aspecte", a scris Ciolos pe pagina sa de Facebook El a reiterat faptul ca in cadrul discutiei avute cu Liviu Dragnea "nu am spus ca sunt de acord cu propunerea de prorogare pentru un an a unor prevederi din Codul Fiscal". "Am zis ca o voi analiza, dar ca trebuie avute in vedere mai multe aspecte atat legale cat si de oportunitate", a aratat Ciolos."Analiza este limpede: acest Guvern nu se va atinge de Codul Fiscal. Cum este firesc, orice decizie de aceasta amploare poate sa fie luata, daca se va considera necesar, doar de catre viitorul guvern, legitimat de o majoritate in Parlament si de rezultatele alegerilor de duminica", a precizat premierul.Anterior in cursul serii, si Guvernul a transmis, printr-un comunicat, ca premierul Dacian Ciolos "nu a confirmat ca accepta propunerile de prorogare pentru un an a unor prevederi din Codul Fiscal", respectiv reducerea cu un punct a TVA, mentinerea taxei pe stalp si reducerea accizelor la carburanti."In cadrul discutiei telefonice cu domnul Liviu Dragnea, premierul Dacian Ciolos nu a confirmat ca accepta propunerile de prorogare pentru un an a unor prevederi din Codul Fiscal. Prim-Ministrul a precizat ca ia nota si analizeaza aceasta propunere, dar trebuie avute in vedere mai multe aspecte legale si de oportunitate ale deciziei", se arata in comunicatul Guvernului.In acest comunicat se mai precizeaza ca "premierul Dacian Ciolos se asteapta ca Partidul Social Democrat sa isi respecte promisiunile si programul de guvernare prezentat cetatenilor inainte de alegerile parlamentare din 11 decembrie, asumandu-si totodata responsabilitatea politicii fiscale si legislatia adoptata deja in Parlament".Presedintele PSD, Liviu Dragnea, a afirmat marti, intr-un interviu, ca a discutat cu premierul Dacian Ciolos si i-a cerut acestuia sa analizeze posibilitatea amanarii pentru 1 ianuarie 2018 a reducerii TVA cu un punct procentual, renuntarea la reducerea accizelor la carburanti si la eliminarea taxei pe constructii speciale, asa zisa taxa pe stalp.Purtatorul de cuvant al Guvernului, Liviu Iolu, a declarat pentru HotNews.ro ca premierul Dacian Ciolos lua in calcul aceste masuri inainte de discutia telefonica pe care a avut-o cu Liviu Dragnea.Primul ministru "Ciolos ia in calcul prorogarile" deoarece "acest guvern isi doreste stabilitate si predictibilitate fiscala" si "va face totul ca acest deziderat sa ramina in picioare", a spus Iolu.Acesta a mai precizat ca discutia telefonica a avut loc la initiativa lui Liviu Dragnea.